Populiariojoje mokslinėje monografijoje apžvelgiama paukščių migracijos tyrimų istorija, profesionalių stebėjimų metodai, migracijų klasifikacija, eiga ir charakteristikos, pateikta migracijų planetoje pavyzdžių. Monografijoje pristatomas dabartinis požiūris į migracijos formavimąsi ir kilmę, migracijos valdymą, supažindinama su jungtine migracijos valdymo teorija, aptariamos pagrindinės orientacijos ir navigacijos hipotezės ir teorijos. Atskiros monografijos dalys skirtos paukščių migracijos rizikai, klimato kaitos ornitologijos tyrimams ir tolesnei migracijos evoliucijai, pristatyta įvairiapusė migracijos svarba žmonijai ir vykdoma migracijų apsauga. Monografija skiriama plačiajam skaitytojų ratui, ji pravers aukštųjų mokyklų biologijos ir ekologijos specialybės studentams, moksleiviams kaip papildoma priemonė studijoms, aplinkosaugininkams, gamtininkams ir gamtos mylėtojams.